১. মুখ্য জোয়ার: আবর্তনকালে পৃথিবীর যে অংশ চাঁদের সর্বাপেক্ষা নিকটবর্তী হয়, সেখানে চাঁদের সর্বাধিক মাধ্যাকর্ষণ শক্তির প্রভাবে সৃষ্টি হয়।

২. গৌণ জোয়ার: মুখ্য জোয়ারের প্রতিপদ স্থানে মূলত কেন্দ্রাতিগ বলের প্রভাবে সৃষ্টি হয়।

৩. ভরা কোটাল: আবর্তনকালে পূর্ণিমা ও অমাবস্যা তিথিতে যখন সূর্য, চন্দ্র ও পৃথিবী এক সরলরেখায় অবস্থান (সিজিগি) করে তখন যে জোয়ারের সৃষ্টি হয়। এই সিজিগি অবস্থান মূলত দু’ধরনের—

ক. সংযোগ: অমাবস্যা তিথিতে চাঁদ ও সূর্যের পৃথিবীর একই দিকে সরল রৈখিক অবস্থান। তাই পূর্ণিমার দিন অপেক্ষা অমাবস্যার দিনে জোয়ারের বেগ সর্বাধিক হয়।

খ. প্রতিযোগ: পূর্ণিমা তিথিতে সরলরৈখিকভাবে সূর্য ও চাঁদের মাঝখানে পৃথিবী অবস্থান করে।

৪. মরা কোটাল: কৃষ্ণ ও শুক্ল পক্ষের অষ্টমী তিথিতে পৃথিবীর সঙ্গে চাঁদ ও সূর্যের সমকৌণিক অবস্থানের ফলে চাঁদ ও সূর্যের আকর্ষণ পরস্পর বিরোধী হওয়ায় সৃষ্ট কম তীব্র জোয়ার।

৫. অ্যাপোজি জোয়ার: চাঁদের কেন্দ্র যখন পৃথিবীর কেন্দ্র থেকে সবচেয়ে দূরে থাকে (৪,০৭,০০০ কিমি) অর্থাৎ অ্যালোগি অবস্থানে সৃষ্ট কম প্রাবল্যের জোয়ার।

৬. পেরিজি জোয়ার: চাঁদের কেন্দ্র যখন পৃথিবীর কেন্দ্রের সবচেয়ে কাছে থাকে (৩,৫৬,০০০ কিমি) অর্থাৎ পেরিজি অবস্থানে সৃষ্ট অত্যন্ত প্রবল জোয়ার।

 জোয়ার ভাটার ব্যবধান: যে দ্রাঘিমা রেখাটি চাঁদের সামনে আছে, ২৪ ঘণ্টা পরে ৩৬০° অতিক্রম করে সেই দ্রাঘিমা রেখাটি তার পূর্ব অবস্থানে ফিরে আসার মধ্যে চাঁদ ১৩° পথ এগিয়ে যায়। ওই দ্রাঘিমা রেখাটিকে পুনরায় চাঁদের সামনে আসতে অতিরিক্ত ৫২ মিনিট সময় (১° অতিক্রম করতে ৪ মিনিট সময়) লাগে। তাই পৃথিবীর কোনও নির্দিষ্ট স্থানে প্রত্যেক মুখ্য বা গৌণ জোয়ারের পরবর্তী মুখ্য বা গৌণ জোয়ার ২৪ ঘণ্টা ৫২ মিনিট পরে হয়।

 বান ডাকা: ভরাকোটালের সময় সমুদ্রের জল নদীর মোহনা দিয়ে নদী প্রবাহের বিপরীত দিকে নদীখাতের মধ্য দিয়ে প্রবল জলোচ্ছ্বাস ঘটিয়ে প্রবেশ করাকে বান ডাকা বলে।
জোয়ার ভাটার শ্রেণীবিভাগ
সুবিধা ও অসুবিধা
জোয়ার-ভাটা
বৈজ্ঞানিক ব্যাখ্যা